open-index/open-wikipedia-markdown huggingface dataset:
Martinček (okres Ružomberok)

**Martinček** (pôvodne *Svätý Martin*, , ) je obec na Slovensku v okrese Ružomberok.

## Polohopis
Obec leží pri vrchu Mních, východne od Ružomberka vo výške 580 m n. m. V oblasti vrchu Mnícha nájdeme doklad o živote v mladšej dobe bronzovej v podobe hromadného nálezu mečov a rozsiahle valy hradiska púchovskej kultúry.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová románsko-gotická stavba s pravouhlým ukončením presbytéria a predstavanou vežou z obdobia okolo roku 1260. Nachádza sa na vyvýšenine na južnom okraji obce. Ide významný príklad takmer intaktne zachovanej stredovekej architektúry na Slovensku. Hmota kostola pochádza ešte z prvej etapy stavby, predstavaná veža je pravdepodobne pristavaná v polovici 14. storočia. Kostol slúžil pôvodne dedinám Liskovej a Likavke, až neskôr v jeho blízkosti vznikla súčasná obec. V 17. storočí bol evanjelický. K barokovej úprave došlo okolo roku 1737, kedy už bol opäť katolícky. V roku 1999 boli odkryté nástenné maľby v presbytériu a čiastočne aj lodi kostola. Ide o rozsiahly cyklus malieb v neskororománskom duchu. Na klenbe svätyne sa nachádza zobrazenie Krista, Panny Márie a anjelov. V lodi kostola sa nachádza cyklus Posledného súdu s postavou Krista v mandorle. Okrem malieb sa v kostole zachovalo viacero stredovekých architektonických detailov ako románskogotické okná veže, gotické okno s kružbou na nižšej úrovni veže, vstupný portál a portál do sakristie. Na veži kostola sa nachádzajú tri zvony, z rokov 1594, 1763 a 1842. Kostol má hladké fasády s vámennou omietkou. Strecha je pokrytá šindľom. Veža kostola je ukončená barokovou helmicou s laternou. V okolí kostola sa nachádzajú takzvané dášky, drevené prístrešky na skladovanie zemiakov a zeleniny. 

Súbor:Martinček kostol 01.jpg|Kostol sv. Martina
Súbor:Martinček kostol 06.jpg
Súbor:Martinček kostol 04.jpg
Súbor:Martinček kostol 02.jpg|Gotické okno na veži
Súbor:Martinček - kostol - nástenné maľby v presbytériu.jpg|Presbytérium s nástennými maľbami
Súbor:Martinček kostol 07.jpg


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Ružomberok
Komjatná

**Komjatná** je obec na Slovensku v okrese Ružomberok.

## Dejiny
Dolina v ktorej je obec je významná tým, že cez ňu prechádza praveká obchodná magistrála, ktorá viedla z Liptova na Oravu. Komjatná je známa nálezmi z mladšej doby bronzovej - mečov liptovského typu, sekier a kosákov a aj sídliskom púchovskej kultúry. Prvá písomná zmienka o obci je z roku 1330. Prvá písomná zmienka o škole v Komjatnej je z roku 1697 kedy v nej po latinsky vyučoval učiteľ Michal Kozay. V roku 1715 sa spomína ako „Possessio Komiattna“. 

## Časti obce
Súčasťou obce je aj miestna časť *Studničná*, spomínaná v roku 1600, kde sa nachádza významná prírodná scenéria (skalné útvary).

## Kultúra a zaujímavosti
### Pamiatky
* Zaniknutý kostol sv. Ducha, jednoloďová románsko-gotická stavba s polygonálnym ukončením presbytéria, bez veže, z 12. storočia. V prameňoch sa spomína v roku 1492. Zanikol po roku 1820, kedy bol pre zlý technický stav uzavretý. Jeho základy boli objavené pri archeologickom výskume Václava Hanuliaka v roku 1982. V súčasnosti je lokalia prezentovaná, nachádza sa tu pamätná tabuľa upozorňujúca na archeologickú pamiatku.

* Rímskokatolícky kostol sv. Gála opáta, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z roku 1823. Interiér kostola je zaklenutý pruskými klenbami. Nachádza sa tu oltárny obraz od J. B. Klemensa z roku 1871. Kazateľnica je baroková s klasicistickou rezonančnou strieškou. Kostol má segmentovo ukončené okná so šambránami s klenákom. Veža kostola je členená lizénami a ukončená barokovou helmicou. Nachádzajú sa tu zvony z rokov 1554, 1576, 1603 a 1670. Nad presbytériom je umiestnený sanktusník s barokovou helmicou.


Komjatná - zaniknutý kostol sv. Ducha (2).JPG|Zaniknutý kostol sv. Ducha
Komjatná - zaniknutý kostol sv. Ducha.JPG
Rímskokatolícky kostol sv. Gála Opáta v obci Komjatná - 03.jpg|kostol sv. Gála
Rímskokatolícky kostol sv. Gála Opáta v obci Komjatná - 04.jpg
Rímskokatolícky kostol sv. Gála Opáta v obci Komjatná - 01.jpg


### Turistika
V okolí Komjatnej sa nachádzajú dve jaskyne. Jedna na úpätí Ostrého a druhá pod Kečkami, ktorú volajú miestni obyvatelia Zvonica.

## Referencie

## Iné projekty

## Externé odkazy
* 


Kategória:Obce okresu Ružomberok
Liptovská Lúžna

**Liptovská Lúžna** je obec na Slovensku v okrese Ružomberok.

Obec založená koncom 17. storočia presídlením Goralov z viacerých obcí Hornej Oravy. 

Pôvodné nárečie sa zachovalo dodnes, aj keď už iba na „vyšnom konci“ dediny. Goralské nárečie dnes ovláda menej ako 10% dospelých, deti už ním nehovoria.

## Polohopis
Obec sa nachádza na dolnom Liptove, asi 15 km južne od Ružomberka v Lúžňanskej doline, zasadenej v severnej časti Nízkych Tatier. Obcou preteká riečka Lúžňanka, ktorá sa v Liptovskej Osade po vstupe do Revúckej doliny vlieva do Revúcej. Obcou vedie cesta z Liptovskej Osady, ktorá pokračuje do osady Železnô.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z roku 1848. Prvý kostol v obci bol drevený z roku 1701. Súčasný kostol prešiel úpravami v rokoch 1909-1910. V interiéri sa nachádza klasicistický oltár s obrazom Najsvätejšej Trojice, stĺpová architektúra z doby vzniku stavby. Bočné oltáre pochádzajú z roku 1900. Fasáda kostola je členená pilastrami, v lodi sa nachádzajú termálne okná. Veža je ukončená trojuholníkovým štítom s tympanónom s malou sedlovou strieškou. 

* Súbor ľudových domov, ide o jednopodlažné troj či štvorpriestorové zrubové stavby na pôdoryse obdĺžnika so sedlovou šindľovou strechou z prelomu 19. a 20. storočia. Strecha je riešená ako polovalbová či sedlová s podlomenicou. Štít býva niekedy ukončený kuklou.
* Meandre Lúžňanky

## Osobnosti obce
### Rodáci
* František Veselovský (* 1845 - † 1917) - slovenský advokát, politik a bankár.
* Mikuláš Kurpaš (*1925 - † 1997) - ľudový rezbár. Vyrezával postavičky mužov a žien v ľudovom odeve zo svojej rodnej obce, ktorých zobrazil pri práci, oddychu, rozhovore, či v skupinách napr. na jarmoku. Vytvoril drevený vyrezávaný betlehem pre kostol v Liptovskej Lúžnej. Niektoré jeho drevorezby sa nachádzajú v Slovenskom národnom muzeu.

## Ocenenia

## Galéria

Liptovská Lúžna (Tlstá) - panoramio.jpg
Liptovská Lúžna - Čierný Vrch (Bogoška) - panoramio.jpg
Liptovská Lúžna (Višny koniec) - panoramio.jpg
Liptovská Lúžna - Otočka - panoramio.jpg
Červena Magura NT1.jpg


## Referencie

## Pozri aj
* Zoznam kultúrnych pamiatok v obci Liptovská Lúžna

## Iné projekty

## Externé odkazy
* 


Kategória:Obce okresu Ružomberok
Kategória:Goralské obce na Slovensku
Kategória:Obce vypálené počas druhej svetovej vojny na Slovensku
Ľubochňa

**Ľubochňa** je obec na Slovensku v okrese Ružomberok. Ľubochňa je známym liečebným miestom endokrinologických ochorení, nachádza sa tu Národný endokrinologický a diabetologický ústav.

## Polohopis
Obec sa nachádza na severných svahoch Veľkej Fatry, v údolí rieky Váh, na sútoku s Ľubochniankou. Na východe susedí s obcou Hubová, oproti nej leží Švošov a severozápadne ležia Stankovany. Ľubochnianska dolina je najdlhšia dolina na Slovensku. Tiahne sa pohorím Veľká Fatra.

### Časti obce
Najväčšia dolina Veľkej Fatry (s dĺžkou 25 km) a zároveň aj časť obce je Ľubochnianska dolina.

### Vodné toky
Obcou preteká rieka Váh a rieka Ľubochnianka.

## Kultúra a zaujímavosti
### Pamiatky
* Kollárov dom, historický kúpeľný dom, dvojpodlažná trojtraktová historizujúca stavba s prvkami secesie z polovice 19. storočia. Prvé poschodie objektu má dekoratívne hrázdenie. Stavebnými úpravami prešiel v rokoch 1897, 1920 a 1967-1970. V súčasnosti je kúpeľný dom obnovený a slúži svojmu účelu. 

* Súbor secesných kúpeľných víl z prelomu 19. a 20. storočia. Pamiatkovo chránené sú Vila Jaiser z roku 1896 (číslo 208), Vila Vécsey z roku 1893 (číslo 101) a Vila Jahn-Bazovský z roku 1897 (číslo 151).

* Historická hydroelektráreň, technická pamiatka, trojpriestorový obdĺžnikový neoklasicistický objekt z roku 1904. Fasáda elektrárne má priebežné pásovanie a segmentovo ukončené okná so šambránami. Priečelie je ukončené trojuholníkovým štítom s vlysom a terčíkom. 

Súbor:Lubochna kollarov dom 2008 34 1.JPG|Kollárov dom
Súbor:Lubochna kollarov dom 2008 19 1.JPG
Súbor:Lubochna kollarov dom 2008 23.JPG
Súbor:Lubochna liec dom bratislava 2008 01 1.JPG|Kúpeľný dom Bratislava
Súbor:Rekonštruovaná MVE - panoramio.jpg|Hydroelektráreň


### Zaujímavosti
* V roku 2001 sa tu natáčal aj  film za Nepriatelskou líniou, približne  na 11 až 15 kilometri v Ľubochnianskej doline .

## Doprava
Obec sa nachádza na ceste I/18 a E 50, vedúcej zo Žiliny do Ružomberka. Ľubochňou tiež vedie železničná trať Žilina - Košice. V Ľubochni stoja všetky diaľkové autobusy a osobné vlaky. Obec má spojenie prímestskou dopravou s Ružomberkom.

## Referencie

## Pozri aj
* Zoznam kultúrnych pamiatok v obci Ľubochňa

## Iné projekty

## Externé odkazy
* 


Kategória:Obce okresu Ružomberok
Kategória:Sídla na Váhu
Valaská Dubová

**Valaská Dubová** je obec na Slovensku v okrese Ružomberok.

## Dejiny
Prvá písomná zmienka je z roku 1323 v *Codex diplomaticvs Hvngariae ecclesiasticvs ac civilis Jeszenova, silva inter Arva, et Dubova per M. Donch, famulo (procur.) suo donata.*

Spomína sa ako „Dubora“, neskôr Dubova Walaska (Valachorum).

V roku 1474 kráľ Matej Korvín potvrdil obci valaské privilégiá s povinnosťou chrániť bezpečnosť nad dôležitou cestou z Liptova na Oravu a zamedzovať zbojníctvu. Valaská Dubová Patrila hradu Likava, no v roku 1556 prešla pod právomoc Oravského panstva. Za stavovských povstaní bola takmer celkom opustená. Roku 1933 obec vyhorela. Po druhej svetovej vojne bola však znovu vystavaná.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová neorománska stavba s polkruhovým ukončením presbytéria a predstavanou vežou z rokov 1866-1872. V interiéri sa nacádza výmaľba od Jozefa Hanulu z roku 1904. Zaklenutý je pruskými klenbami. Nachádza sa tu barokový oltár sv. Michala archanjela z druhej polovice 18. storočia, kazateľnica z prvej polovice 18. storočia a baroková kamenná krstiteľnica. Fasády kostola sú členené lizénami a podrímsovým vlysom. Polkruhovo ukončené okná majú profilované šambrány. Priečeliu dominuje trojité neorománske okno. Veža je ukončená trojuholníkovými štítmi a ihlancovou helmicou. 

### Turistika
Veľký Choč (1 611 m n. m.), na ktorý sa každoročne koná tradičný silvestrovský výstup.

Na okolí sa nachádza viacero prieskumných baní na železnú rudu a niekoľko jaskýň, v ktorých sa ľudia ukrývali počas 2. svetovej vojny. Dolina je zaujímavá aj vysokými skalnými výbežkami, ktoré sa tiahnu celou dolinou.

Najznámejšia z tunajších jaskýň je Jaskyňa chladných očí. Jej dĺžka je 97,44 m, denivelácia: 8,04 m.

Západné svahy Choča v pohorí Chočské vrchy boli v rokoch 1968 až 1991 vojenským výcvikovým priestorom sovietskych vojsk. V polovici doliny sa nachádzajú vyvieračky s výdatnosťou niekoľkých litrov za sekundu, ktoré zásobujú vodou okolité obce.

## Osobnosti obce
### Pôsobili tu
* Jozef Duraj-Slávičan (* 1909 - † 1975), básnik, pôsobil v obci ako kňaz

## Referencie

## Iné projekty

## Externé odkazy
* 

thumb|left|700px


Kategória:Obce okresu Ružomberok
Liptovský Michal

**Liptovský Michal** je obec na Slovensku v okrese Ružomberok.

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová ranogotická stavba s polygonálnym ukončením presbytéria a malou strešnou vežou z druhej tretiny 13. storočia. Kostol je situovaný v opevnenom areáli v obci. Prvá zmienka o kostole je z roku 1270. Niekedy pred rokom 1330 došlo k prestavbe kostola, kedy bolo pôvodné kvadratické presbytérium nahradené polygonálnym, zaklenutým dvoma poľami rebrovej klenby. Z tejto etapy sa dochovali aj dva portály do sakristie a južný portál s neskorogotickými dverami. V rokoch 1575-1686 bol kostol evanjelický. Z toto obdobia pochádza drevená empora a murovaná kazateľnica. Upravovaný bol ešte klasicisticky v rokoch 1824-1831, odkedy je loď plochostropá. Pamiatková obnova kostola sa uskutočnila v rokoch 1975-1976. Kostol má fasády členené opornými piliermi a oknami s kružbou. Strecha je pokrytá šindľom. Vystupuje z nej šindľový sanktusník s barokovou cibuľou s laternou. Pri kostole stojí zvonica s drevenou nadstavbou a šindľovou cibuľou z roku 1694. 

Súbor:Kostol sv. Michala - pohľad juhovýchodný.jpg|Kostol sv. Michala
Súbor:Liptovský Michal - zvonica.JPG|Zvonica


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Ružomberok
Kategória:Sídla na Váhu
Švošov

**Švošov** je obec na Slovensku v okrese Ružomberok.

## Dejiny
Vznikla v 15. storočí v rámci osídľovania panstva Likava. Prvá písomná zmienka o obci pochádza  z roku 1551. Pôvodní obyvatelia sa zaoberali najmä valašským chovom oviec, ale aj poľnohospodárstvom, pltníctvom a drevorubačstvom.

## Kultúra a zaujímavosti
### Pamiatky
* Stará železničná stanica, technická pamiatka, jednopodlažná dvojtraktová stavba na pôdoryse písmena T z roku 1871. Upravovaná bola na prelome 19. a 20. storočia. 

## Referencie

## Iné projekty

## Externé odkazy
* 


Kategória:Obce okresu Ružomberok
Kategória:Sídla na Váhu
Štiavnička (okres Ružomberok)

**Štiavnička** je obec na Slovensku v okrese Ružomberok.

V obci sa nachádza knižnica, futbalové ihrisko, kostol a Liečebňa pre dlhodobo chorých.

## Geografia
Obec takmer plynulo naväzuje na výstavbu v Ružomberku, ich centrá sú vzdialené cca. . Susediacimi obcami sú i Lisková, Liptovská Štiavnica a Ludrová.

Časťou obce preteká potok Štiavničanka.

## Referencie

## Iné projekty

## Externé odkazy
* 


Kategória:Obce okresu Ružomberok
Komárany

**Komárany** je obec na Slovensku v okrese Vranov nad Topľou.

## Dejiny
Archeologické nálezy dokazujú osídľovanie komáranského chotára v slovanskom období. Prvá písomná zmienka o obci pochádza z roku 1303.

Podľa viacerých faktorov (zemepisná poloha, slovanské osídlenie, názov, rozvinutosť už začiatkom 14. storočia) obec existovala už pred 11. storočím. Kostol v obci je potvrdený v roku 1332.

Obec patrila postupne zemanom z Geče, miestnym zemanom (do polovice 16. storočia), Bátoriovcom, Nádašdiovcom, Ňáriovcom, Esterháziovcom a Drugetovcom.

## Kultúra a zaujímavosti
### Pamiatky
* Praveké sídlisko, archeologická lokalita z obdobia doby bronzovej. Osídlené bolo aj v období stredoveku. Lokalita nie je prezentovaná.
* Rímskokatolícky kostol sv. Michala archanjela, jednoloďová pôvodne gotická stavba s polkruhovým ukončením presbytéria a predstavanou vežou, z obdobia pred rokom 1332. Úpravami prešiel v 16. a 17. storočí. Barokovo bol prestavaný v roku 1770. V roku 1907, 1924 a po roku 1945 bol obnovený. Interiér je zaklenutý pruskou klenbou. Nachádza sa tu gotické kamenné pastofórium s pôvodnou mrežou, kazateľnica z druhej polovice 18. storočia a oltár s obrazom sv. Michala z obdobia okolo roku 1900. Fasády kostola sú členené segmentovo ukončenými oknami so šambránami. Veža s nárožnými zaobleniami je členená kordónovou rímsou a ukončená ihlancovou helmicou. 
* Kamenný prícestný kríž s korpusom, klasicistické dielo z roku 1778. Úpravami prešiel v 19. storočí.
* Pamätné miesto roľníckeho povstania z roku 1831 na kopci Pahrun.

## Občianska vybavenosť
Obec má železničnú zastávku. 

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kladzany

**Kladzany** sú obec na Slovensku v okrese Vranov nad Topľou.

## Dejiny
Po neúrode v roku 1830 postihla v roku 1831 obec cholera. V obci bola od 25. júla do 25. augusta. V Kladzanoch na ňu zomrelo 60 ľudí (matrika zomrelých uvádza ich počty: evanjelikov a.v. 50, rímskokatolíkov 7, gréckokatolíkov 2, židov 1). Táto epidémia podnietila na Zemplíne vypuknutie známeho roľníckeho povstania.

Obec bola na konci novembra 1944 vypálená ustupujúcimi nemeckými vojakmi. Zhorela takmer celá obec.

## Kultúra a zaujímavosti
### Pamiatky
* Praveký mohylník, archeologická lokalita z obdobia eneolitu. Lokalita nie je prezentovaná.
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z rokov 1808-1812. Obnovený bol v roku 1910 a 1950. V interiéri sa nachádza klasicistický oltár z roku 1856 s obrazom Žehnajúci Kristus od G. Kacziányiho z roku 1852. Organ je z roku 1901 a kazateľnica z roku 1910. Fasády kostola s nárožným zaoblením sú hladké so segmentovo ukončenými oknami. Veža je ukončená ihlancovou helmicou. 
* Náhrobok Samuela Fábryho z roku 1826. Nachádza sa v severovýchodnej časti cintorína.

## Osobnosti obce
### Pôsobili tu
* Samuel Fábry (* 1769 - † 1826), evanjelický farár, ľudo­výchovný pracovník a učiteľ.
* Adam Hlovík (* 1793 - † 1851), evanjelický farár, zberateľ ľudových piesni. 
* Ján Hlovik (* 1804 - † 1862), evanjelický farár učiteľ a zberateľ ľudových piesní, pôsobil tu v rokoch 1832-1845.

## Referencie

## Zdroje
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Kučín (okres Vranov nad Topľou)

**Kučín** je obec na Slovensku v okrese Vranov nad Topľou.

## Dejiny
Prvá písomná zmienka je z roku 1335. Obec patrila zemanom z rodu Bogatradvanovcov z Rakova (až do konca 17. storočia).

Obyvatelia obce boli zdanení od: 1567 5,75, 1582 3, 1610 1,25, 1635 0,25 porty.

V roku 1567 sú v chotári obce doložené vinice.

Po neúrode v roku 1830 postihla v roku 1831 obec cholera od 21. júla do 13. augusta. Zomrelo na ňu 36 ľudí (matrika zomrelých uvádza ich počty: rímskokatolíkov 25, gréckokatolíkov 2, židov 9). Táto epidémia podnietila na Zemplíne vypuknutie známeho roľníckeho povstania.

## Kultúra a zaujímavosti
### Pamiatky
* Rímskokatolícky kostol navštívenia Panny Márie, jednoloďová pôvodne gotická stavba s polygonálnym ukončením presbytéria a predstavanou vežou, z konca 14. storočia. Klasicisticky bol upravený v roku 1793 a 1850, neogoticky v rokoch 1902 a 1913. Presbytérium je zaklenuté gotickou rebrovou klenbou, loď je plochostropá. Nachádza sa tu neogotický hlavný oltár, ostatné zariadenie je novodobé. Fasády kostola v duchu neogotiky sú členené opornými piliermi a korunnou rímsou s vlysom s motívom lomeného oblúka. Veža s priebežnými lizénami je ukončená trojuholníkovými štítmi a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Lisková

**Lisková** je obec na Slovensku v okrese Ružomberok. V obci sa nachádza Liskovská jaskyňa.

## Polohopis
Leží na západnom okraji Liptovskej kotliny, na pomedzí geomorfologických častí Liptovské nivy a Chočské podhorie, v tesnom susedstve mesta Ružomberok. Južne od obce preteká Váh, do ktorého sa vlievajú menšie vodné toky, pretekajúce obcou. 

Prístup do obce zabezpečuje cesta III/2213 z centra mesta, z južného smeru vedie cesta III/2214, odbočujúca z cesty I/18 (Žilina – Poprad). Južným okrajom obce vedie železničná trať Žilina – Košice, ktorá tu má vybudovanú zastávku. Okresné mesto leží  západne, Liptovský Mikuláš je vzdialený  východne a krajské mesto je  na západ.

## Kultúra a zaujímavosti
### Pamiatky
* Rímskokatolícky kostol Premenenia Pána, jednoloďová modernistická stavba s pravouhlým ukončením presbytéria a samostatne stojacou vežou z rokov 1935-1936. Autorom stavby je architekt Jindřich Merganc. Stojí na mieste staršieho kostola z druhej polovice 13. storočia. Pôvodný narogotický kostol bol kvôli zlému technickému stavu zbúraný a nahradený novostavbou. Z pôvodnej stavby sa zachovala baroková veža z roku 1697, dnes samostatne stojaca. Nadstavovaná bola v roku 1803. Veža je členená pilastrami a ukončená barokovou helmicou s laternou. Hmota kostola sa skladá z podnože s pásovaním a portikom s oblúkovými arkádami  a užšieho bloku, ktorý je ukončený trojuholníkovým štítom s tympanónom. Pod korunnou rímsou sa nachádza výrazný vlys. 

Súbor:Lisková - katolícky kostol.JPG|Kostol Premenenia Pána


## Osobnosti obce
### Rodáci
* Vavro Šrobár (* 1867 – † 1950), lekár, profesor a politik, ústredná postava medzivojnovej slovenskej politiky v Česko-Slovensku
* Jaroslav Rezník st. (* 6.4.1942)

## Partnerské mestá
*  Kravaře, Česko

## Referencie

## Pozri aj
* Liskovská jaskyňa

## Iné projekty

## Externé odkazy
* 
* Apsida.sk- profil zaniknutého kostola


Kategória:Obce okresu Ružomberok
Kategória:Sídla na Váhu
Kvakovce

**Kvakovce** sú obec na Slovensku v okrese Vranov nad Topľou.

## Kultúra a zaujímavosti
### Pamiatky
* Žiarové pohrebisko, archeologická lokalita z obdobia praveku. Lokalita nie je prezentovaná.
* Rímskokatolícky kostol sv. Ducha, jednoloďová pôvodne baroková stavba s polkruhovým ukončením presbytéria a predstavanuou vežou, z rokov 1772-1774. Obnovou prešiel v rokoch 1886, 1902 a v roku 1930. V druhej polovici 20. storočia bola doplnená moderná veža. V interiéri sa nachádza hlavný oltár s reliéfom Zoslanie sv. Ducha od J. Gavoru z roku 1902. Súčasťou interiéru je aj rokoková organová skriňa z doby vzniku kostola. Fasády sú členené segmentovo ukončenými oknami a opornými piliermi. Veža je ukončená trojuholníkovými štítmi a ihlancovou helmicou.
* Rímskokatolícky kostol Najsvätejšieho Srdca Ježišovho v bývalej obci Trepec, jednoloďová neoklasicistická stavba so segmentovým ukončením presbytéria a predstavanuou vežou, z rokov 1907-1910. Pôvodná obec bola zatopená pri výstavbe Domaše, kostol je odvtedy situovaný na vyvýšenine na brehu vodnej nádrže. V interiéri sa nachádza zariadenie z doby jeho vzniku s neogotickým hlavným oltárom. Fasády kostola sú členené polkruhovo ukončenými oknami so šambránami. Veža je členená kordónovou rímsou a ukončená trojuholníkovými štítmi s terčíkom a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Majerovce

**Majerovce** sú obec na Slovensku v okrese Vranov nad Topľou.

## Dejiny
Prvá písomná zmienka pochádza z roku 1363, keď si šľachtici z Rozhanovice rozdelili dediny, ktoré patrili k panstvu Čičava, medzi nimi aj Majerovce. Názov obce pravdepodobne pochádza z lat. maior, slov. väčší, čo bola prezývka prvého šoltýsa. Obec pravdepodobne vznikla na zákupnom práve v prvej polovici 14. storočia.

Počas 14.16.storočia obec patrila panstvu Čičava, do prvej štvrtiny 16. storočia šľachticom z Rozhanoviec. Od roku 1524 Bátoriovcom, v 17. storočí Nádašdiovcom, Ňáriovcom, Esterháziovcom, Drugetovcom a ich dedičom.

Obyvatelia obce odvádzali daň od: 1567 3 1582 2,5, 1610 0,5 a 1635 0,125 porty.

V obci pravdepodobne existoval kostol v 15.16. storočí, písomne potvrdený je z roku 1700. Šlo o murovaný kostol, ktorý patril evanjelikom ausburgského vyznania.

## Kultúra a zaujímavosti
### Pamiatky
* Zemianska kúria, jednopodlažná dvojtraktová klasicistická stavba na pôdoryse obdĺžnika s manzardovou strechou, z roku 1824. Úpravami prešla v druhej polovici 19. storočia a v prvej polovici 20. storočia. V rokoch 2011-2012 prešla obnovou. Fasáde dominuje vstupný portikus s toskánskymi stĺpmi ukončený trojuholníkovým štítom s tympanónom. Okná majú polkruhové suprafenestry s rastlinnými motívmi. Strecha je ukončená trojicou komínov, z ktorých jeden má vročenie 1824.

## Občianska vybavenosť
V obci sa nachádzajú dva moderné kostoly, Rímskokatolícky kostol Nanebovzatia Panny Márie a Gréckokatolícky chrám Nanebovstúpenia Pána. 

Súbor:Majerovce kościół 18.08.08 p.jpg|Rímskokatolícky kostol
Súbor:Majerovce, Grécko-katolícky kostol.jpg|Gréckokatolícky chrám


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Malá Domaša

**Malá Domaša** je obec na Slovensku v okrese Vranov nad Topľou.

## Obecné symboly

### Erb
Erb obce tvorí: *V zelenom poli po zlatej trávnatej pažiti, zrkadliacej sa v modrej vodnej hladine, bežiaci zlatý jeleň s výraznou hrivou a striebornou zbrojou.*

## Dejiny
Obec pravdepodobne existovala už pred 11. storočím. Prvá písomná zmienka je z roku 1317. Pri dedine sa nachádzal brod cez Ondavu.

Od 14. do 17. storočia bola obec súčasťou stropkovského panstva, ktoré bolo majetkom rodu Ákoš, Cudarovcov, šľachticov z Perína a Peteovcov. Postupne sa obci usídlili aj šoltýsi s novými obyvateľmi.

Murovaný kostol je písomne preukázaný v 17. storočí, existoval však skôr. Počas 17. storočia v ňom pôsobili evanjelickí kazatelia z Veľkej Domaše.

Obyvatelia obce odvádzali daň od: 1567 5,25 1582 6 1610 1,25 a 1635 0,5 porty.

V rokoch 1715 v Malej Domaši žilo 13 a 1720 10 domácnosti poddaných.

## Kultúra a zaujímavosti
### Pamiatky
* Rímskokatolícky kostol nanebovzatia Panny Márie, jednoloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty, z roku 1724. Na začiatku 20. storočia bol prefasádovaný v neorománskom duchu. V presbytériu sa nachádzajú krížové klenby s lunetami, v lodi pruské klenby. Zariadenie pochádza zo začiatku 20. storočia. Fasády sú hladké s polkruhovo ukončenými oknami. Priečelie je ukončené oblúčkovým vlysom. Veža je členená lizénový rámom a štvorcovýmm vlysom, ukončená je ihlancovou helmicou.

Súbor:Malá Domaša kościół 18.08.08 p.jpg|Kostol nanebovzatia Panny Márie


## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Matiaška

**Matiaška** je obec na Slovensku v okrese Vranov nad Topľou.

## Dejiny
Obec pravdepodobne založil šoltýs Matiáš s poddanými podľa zákupného práva v polovici 14. storočia. Obec do 17. storočia patrila panstvu Čičava a Skrabské.

V písomných dokumentoch z 15. a prvej polovice 16. storočia sa Matiaška nevyskytuje, teda dočasne zanikla. V roku 1600 mala obec 10 obývaných poddanských domov, pravoslávny chrám a dom baťku (pravoslávny kňaz). V roku 1715 v Matiaške bolo 10 a 1720 13 poddanských domácností. K obci patril mlyn.

Obyvatelia obce boli zdanení od: 1567 2, 1582 3,5, 1610 1 a 1635 0,75 porty.

## Kultúra a zaujímavosti
### Pamiatky
* Gréckokatolícky kostol sv. Demetera, jednoloďová barokovo-klasicistická stavba s polygonálnym ukončením presbytéria, bočnými kaplnkami a predstavanou vežou, z roku 1773. V roku 1925 a 1987 prešiel obnovou. Interiér je zaklenutý českými plackami, bočné kaplnky majú pôdorys polkruhu. Zariadenie chrámu pochádza z konca 19. storočia. Fasády sú členené polkruhovo ukončenými oknami s lambrekýnmi v parapete a klenákmi v oblúku šambrány. Veža s nárožným skosením je ukončená barokovou helmicou s laternou.

* Pomník brigády Čapajev, pomník so sochou lesného robotníka v nadživotnej veľkosti v štýle socialistického realizmu z račianskeho vápenca, z roku 1982. Autormi sú architekt Juraj Osvald a akademický sochár Ladislav Šichman.

Súbor:Matiaška cerkiew 18.08.08 p.jpg|Chrám sv. Demetera
Súbor:Matiaska pomnik 18.08.08 p.jpg|Pomník brigády Čapajev


## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Michalok

**Michalok** je obec na Slovensku v okrese Vranov nad Topľou.

## Polohopis
Obec Michalok sa rozprestiera na okraji Ondavskej vrchoviny, v údolí potoka Čičava. 

## Dejiny
Bola založená na zákupnom práve začiatkom 14. storočia. Prvá písomná zmienka o nej pochádza z roku 1332. Z rovnakej listiny sa dozvedáme o existencii kostola v tejto dedine.

V 14. a 15. storočí obec patrila šľachticom z Rozhanoviec, v 16. storočí Bátoriovcom, v 17. storočí zemanom.

V druhej polovici 15. storočia tu hospodárilo 9, v roku 1494 5, v roku 1550 17 sedliackych domácností.

Obyvatelia obce (sedliaci) boli zdanení od: 1567 3, 1582 5, 1610 1,5 a 1635 0,5 porty. Želiari boli zdanení od: 1610 0,25 a 1635 0,5 porty.

Podľa urbára z roku 1582 mali sedliacke domácnosti tieto povinnosti:
* zaplatiť zemepánom daň 14 zlatých
* odovzdať: vola, teľa a korec hrachu
* odkúpiť 7 gbelov pšenice (spolu 7 zlatých), sud vína za 14 zlatých

Každá domácnosť sedliakov mala odovzdať: sliepku, dve husi, pintu masla, 4 kuracie vajcia a 25 hlávok kapusty.

Sčítanie obyvateľstva v roku 1600 potvrdzuje, že tu stál tak kostol ako aj fara. V roku 1715 a 1720 tu žilo a hospodárilo 17 a 11 poddanských domácností. Rímskokatolíckou farnosťou je i v súčasnosti. Michalok patril k majetkom panstva Čičava, neskôr bol majetkom viacerých zemianskych rodov. Poľnohospodársky charakter pretrval dodnes.

## Kultúra a zaujímavosti
### Pamiatky
* Praveké sídlisko v lokalitách Chraščice a Koscelný laz, archeologická lokalita z obdobia bronzovej doby. Nachádza sa severozápadne od obce. Lokalita nie je prezentovaná.
* Rímskokatolícky Farský kostol Ružencovej Panny Márie, jednoloďová baroková stavba s pravouhlým ukončením presbytéria a predstavanou vežou, zo začiatku 18. storočia. Obnovou prešiel v druhej polovici 18. storočia a koncom 19. storočia. Presbytérium je zaklenuté jedným poľom českej placky. Zariadenie pochádza z obdobia okolo roku 1923, na hlavnom oltári sa nachádza baroková socha madony s dieťaťom. Fasády kostola sú členené lizénami a polkruhovo ukončenými oknami s barokovým štukovým dekorom s motívom rokaja. Rokaj sa nachádza aj nad vstupným portálom v podveží. Veža je členená pilastrami a ukončená korunnou rímsou s terčíkom a ihlancovou helmicou.

## Občianska vybavenosť
Spoločenské udalosti sa odohrávajú prevažne v miestnom kultúrnom dome. Bol tu vybudovaný dom smútku. Okrem rímskokatolíckeho kostola sa v obci nachádza aj moderný evanjelický kostol. Do pekného prírodného prostredia je posadený prícestný kríž.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Nižný Hrušov

**Nižný Hrušov** je obec na Slovensku v okrese Vranov nad Topľou.

## Časti obce
Obec sa skladá z nasledujúcich častí: Baňur, Hušták, Krížna, Hurky, Valal, Ričijov, Kyjov, Maloveska, Kerta, Bikač, Konec, Kadlubec

## Symboly obce
**Erb:** V bielom (striebornom) poli štítu na zelenej pažiti zelený strom a pod ním čierny, o strom opretý medveď, pripravený zatriasť stromom.

## Obyvateľstvo
;Zloženie obyvateľstva podľa národnosti

;Zloženie obyvateľstva podľa náboženského vyznania

Po neúrode v roku 1830 postihla v roku 1831 obec cholera. V obci bola od 27. júla do 20. augusta. V Nižnom Hrušove na ňu zomrelo 76 ľudí (matrika zomrelých uvádza ich počty: rímskokatolíkov 37, gréckokatolíkov 33, židov 6). Táto epidémia podnietila na Zemplíne vypuknutie známeho roľníckeho povstania.

## Politika
### Obecné zastupiteľstvo
Starostovia obce Nižný Hrušov:
* Ján Jusko (2002-2006)
* MVDr. Juraj Tomáš (2006-2015)
* Ján Fenčák (2015-)

V obecnom zastupiteľsve je 9 poslancov. Po komunálnych voľbách v roku 2022 do zastupiteľstva zasadli štyria nezávislí kandidáti, dvaja poslanci kandidujúci za HLAS–SD a po jednom za KDH, SMER–SD a SNS.

## Kultúra a zaujímavosti
### Pamiatky
* Gréckokatolícky kostol Zosnutia Presvätej Bohorodičky, jednoloďová gotická stavba s polygonálnym ukončením presbytéria a predstavanou vežou, z prelomu 14. a 15. storočia. V roku 1615 bola doplnená veža. Barokovými úpravami prešiel v prvej polovici 18. storočia a na konci tohto storočia. Obnovený bol v rokoch 2005-2009. V presbytériu sa nachádza gotická rebrová klenba. Zariadenie chrámu je novodobé. Fasády sú členené opornými piliermi a polkruhovo ukončenými oknami. Veža je členená kordónovou rímsou a ukončená barokovou helmicou s laternou. 

* Kaštieľ, jednopodlažná trojtraktová baroková stavba na pôdoryse obdĺžnika z rokov 1760-1770. Necitlivými úpravami, ktoré pamiatku poškodili prešiel v rokoch 1947-1950 a v druhej polovici 20. storočia. Fasáde dominuje trojosový rizalit, je členená pilastrami. Pôvodné členenie okien ako aj manzardová strecha boli odstránené.

* Rímskokatolícky kostol Najsvätejšieho Kristovho Tela a Krvi, jednoloďová neorománska stavba s polkruhovým ukončením presbytéria, transeptom a vežou tvoriacou súčasť jej hmoty, z rokov 1905-1910. Zariadenie kostola pochádza z doby jeho vzniku. Fasády kostola s priebežným pásovaním sú členené polkruhovo ukončenými oknami s pásovými suprafenestrami a opornými piliermi. Veža s opornými piliermi a kordónovou rímsou je ukončená trojuholníkovými štítmi a ihlancovou helmicou.

### Hudba
Mužská spevácka skupina Hrušovčan

### Pravidelné podujatia
V obci sa koná každoročné bežecké podujatie - Hrušovská sedmička.

V obci sa taktiež každoročne koná kosecká súťaž v kosení ručnou kosou s názvom Zemplínska ostrá kosa.

## Školstvo
V obci sa nachádza ZŠ a MŠ Nižný Hrušov.

## Hospodárstvo
### Dôležité firmy
Čokoládovňa EVA s.r.o.

## Šport
Futbalový klub - FK Družstevník Nižný Hrušov je účastník III. ligy.

## Referencie

## Zdroje
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.

## Iné projekty

## Externé odkazy
* 


Kategória:Obce okresu Vranov nad Topľou
Nižný Kručov

**Nižný Kručov** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Rímskokatolícky kostol Premenenia Pána, jednoloďová klasicistická stavba s polkruhovým ukončením presbytéria a malou strešnou vežou, z roku 1796. V roku 1814 prešiel obnovou a bola doplnená veža. Ďalšou obnovou prešiel po druhej svetovej vojne. Interiér je zaklenutý pruskými klenbami. Nachádza sa tu oltár s klasicistickým obrazom Premenenie Pána z doby vzniku stavby. Fasády kostola sú členené lizénami. Nad portálom je kruhové okno, priečelie je ukončené trojuholníkovám štítom. Veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Ondavské Matiašovce

**Ondavské Matiašovce** je obec na Slovensku v okrese Vranov nad Topľou. Obec bola v novembri 1944 vypálená nemeckými vojakmi. Zhorelo 98 domov.

## Kultúra a zaujímavosti
### Pamiatky
* Rímskokatolícky kostol sv. Mikuláša biskupa, jednoloďová neskorobaroková stavba s polkruhovým ukončením presbytéria a predstavanou vežou, z roku 1773. V roku 1778 bol obnovený po zemetrasení. V interiéri sa nachádza rokoková kazateľnica a sekundárne umiestnená klasicistická krstiteľnica z druhej polovice 18. storočia. Oltár je neobarokový. Fasáda s nárožnými zaobleniami je členená segmentovo ukončenými oknami. Veža je členená kordónovou rímsou a lizénovými rámami, ukončená je ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Nová Kelča

**Nová Kelča** je obec na Slovensku v okrese Vranov nad Topľou. Obec bola v novembri 1944 vypálená za pomoc partizánom, nemeckými vojakmi. Zhorelo 93 domov.

## Kultúra a zaujímavosti
### Pamiatky
* Rímskokatolícky kostol sv. Štefana kráľa, jednoloďová barokovo-rokoková stavba s polkruhovým ukončením presbytéria a dvoma predstavanými vežami, z roku 1780. Autorom kostola je pravdepodobne staviteľ Gašpar Urlespacher. Obnovou prešiel v roku 1876. Po napustení vodnej nádrže Domaša a zatopení obce Kelča ostal kostol, ktorý sa dnes nachádza pod úrovňou vodnej hladiny, jedinou stavbou z pôvodnej obce. Presbytérium je zaklenuté konchou, loď pruskými klenbami. Nachádza sa tu hlavný oltár a dva bočné oltáre, všetky sú neskorobarokové z doby vzniku kostola. Súčasťou interiéru je aj rokoková patronátna lavica a mramorová krstiteľnica z konca 18. storočia. Fasády sú členené pilastrami a segmentovo ukončenými oknami s profilovanými šambránami. Priečelie je ukončené dvojetážovým segmentovým štítom s bohatými štukatúrami. Veže sú členené kordónovou rímsou, segmentové okná majú bohatú rokajovú štukovú výzdobu. Veže sú ukončené korunnou rímsou s terčíkmi a zvonovitými helmicami s laternami.

Súbor:Nová Kelča kostol sv. Štefana kráľa 17.08.08 p2.jpg|Kostol sv. Štefana kráľa
Súbor:Nová Kelča kostol sv. Štefana kráľa 17.08.08 pl2.jpg
Súbor:Nová Kelča kostol sv. Štefana kráľa ołtarz 17.08.08 p2.jpg|Hlavný oltár
Súbor:Nová Kelča kostol sv. Štefana kráľa ołtarz boczny 17.08.08 p.jpg|Bočný oltár
Súbor:Nová Kelča kostol sv. Štefana kráľa chór 17.08.08 p2.jpg|Empora


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Pavlovce (okres Vranov nad Topľou)

**Pavlovce** sú obec na Slovensku v okrese Vranov nad Topľou. Obec bola začiatkom septembra 1944 čiastočne vypálená nacistami za pomoc poskytnutú partizánom.

## Časti obce
Miestna časť - Podlipníky. 

## Občianska vybavenosť
V obci sa nachádza moderný rímskokatolícky kostol sv. Petra a Pavla z roku 1952 a evanjelický kostol z roku 1964.

## Doprava
Obec má vlakové aj autobusové spojenie. 

## Referencie

## Iné projekty

## Externé odkazy
* 

Kategória:Pavlovce (okres Vranov nad Topľou)
Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Petkovce

**Petkovce** je obec na Slovensku v okrese Vranov nad Topľou v Prešovskom kraji.

## Polohopis
Obec sa nachádza na úpätí Slanských vrchov 17 km od mesta Vranov nad Topľou.

## Dejiny
Prvá písomná zmienka o obci je z roku 1363. 

Dňa 5. augusta 2021 sa obcou prehnalo tornádo a počas niekoľko desiatok sekúnd trvajúceho kontaktu so zemou zničilo niekoľko domov, polámalo stromy a poškodilo elektrické vedenie.

## Kultúra a zaujímavosti
### Pamiatky
* Gréckokatolícky kostol sv. Kozmu a Damiána, jednoloďová baroková stavba s polkruhovým ukončením presbytéria a predstavanou vežou, z obdobia okolo roku 1700. Úpravami prešiel v roku 1927 a 1971. Interiér je zaklenutý hrebienkovými krížovými klenbami, v presbytériu valenou klenbou s lunetami. Nachádza sa tu ikonostas z roku 1930 od Antona Heifera z Bardejova, ostatné zariadenie je novodobé. Fasády chrámu sú hladké s polkruhovo ukončenými oknami a nárožnými zaoblerniami. Nízka masívna veža je horizontálne členená kordónovou rímsou a ukončená korunnou rímsou s terčíkom a barokovou helmicou s ihlancovým nadstavcom.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Petrovce (okres Vranov nad Topľou)

**Petrovce** sú obec na Slovensku v okrese Vranov nad Topľou. Obec leží na severnej strane Slanských hôr. Obec vznikla v 30. rokoch 14. storočia. Založená bola vtedajšími usadlíkmi na čele so šoltýsom Petrom podľa zákupného práva.

## História
V roku 1944 si nad obcou zriadili svoju základňu partizáni z partizánskej skupiny Čapajev, Pri obci vzniklo aj partizánskej letisko. 7. septembra 1944 bola obec Nemcami vypálená. 

## Kultúra a zaujímavosti
### Pamiatky
* Pamätný priestor SNP, nachádza sa juhozápadne od obce.

## Občianska vybavenosť
V obci sa nachádza moderný evanjelický kostol z rokov 1994-1997.

## Ocenenia

## Referencie

## Iné projekty

## Externé odkazy
* 
 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Piskorovce

**Piskorovce** sú obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol Ochrany presvätej Bohoridičky, jednoloďová neoklasicistická stavba s polygonálnym ukončením presbytéria a predstavanou vežou, z roku 1936. Stojí na mieste staršej drevenej stavby z roku 1891. Zariadenie chrámu je z doby jeho vzniku. Fadády sú hladké s polkruhovo ukončenými oknami. Veža je členená kordónovou rímsou, korunnú rímsu má dekorovanú zuborezom a ukončená je barokovou helmicou s laternou.

## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Poša

**Poša** je obec na Slovensku v okrese Vranov nad Topľou.

## Polohopis
Leží v Ondavskom výbežku Východoslovenskej nížiny.

## Dejiny
Prvá písomná zmienka je z roku 1386. Od stredoveku patrila rôznym zemepánom, v 18. storočí Barkóczyovcom, neskôr Balassovcom a i. V roku 1715 bolo v obci 7 obývaných a 12 opustených poddanských domácností. Počas prvého sčítania ľudu, roku 1787, mala 46 domov a 342 obyvateľov, v roku 1828 v nej bolo 62 domov a 442 obyvateľov. V roku 1910 tu žilo 467 ľudí. Obyvatelia sa v minulosti zaoberali tradičným poľnohospodárstvom a drevorubačstvom. Do roku 1918 obec administratívne patrila do Zemplínskej župy.

Po neúrode v roku 1830 postihla v roku 1831 obec cholera od 21. júla do 15. augusta. Zomrelo na ňu 42 ľudí (matrika zomrelých uvádza ich počty: gréckokatolíkov 36, rímskokatolíkov 6). Táto epidémia podnietila na Zemplíne vypuknutie známeho roľníckeho povstania.

V obci je gréckokatolícky chrám (cerkev) Narodenia Presvätej Bohorodičky z roku 1721, gréckokatolícky farský chrám z roku 2000 a rímskokatolícky kostol Najsvätejšieho Srdca Ježišovho. V obci je ešte materská škola a základná škola.

## Obyvateľstvo
;Zloženie obyvateľstva podľa národnosti

;Zloženie obyvateľstva podľa náboženského vyznania

## Politika
### Starostovia obce
* Jaroslav Malý (?1998)
* Ing. Bartolomej Boronkaj  (19982006)
* Mgr. Tadeáš Malý (NEKA) (20062014) 

Obecné zastupiteľstvo tvorí 7 poslancov.

## Kultúra a zaujímavosti
### Pamiatky
* Včasnostredoveké sídlisko, archeologická lokalita. Lokalita nie je prezentovaná.

* Gréckokatolícky chrám Narodenia Presvätej Bohorodičky, dnes kaplnka sv. Jozefa, jednoloďová baroková stavba s polkruhovým ukončením presbytéria a predstavanou vežou, z 80. rokov 18. storočia. Úpravami prešiel v rokoch 1860, 1920 a 1932. V roku 1973 bol obnovený. Interiér je zaklenutý pruskými klenbami. Zariadenie pochádza zo 60. rokov 19. storočia. Fasády s polkruhovo ukončenými oknami sú hladké. Veža je ukončená barokovou helmicou.

Súbor:Kaplnka sv. Jozefa, Poša, P1010226.jpg|Pôvodný Chrám narodenia Presvätej Bohorodičky
Súbor:Bočný pohľad na kostol Narodenia Presvätej Bohorodičky v Poši, P1010232.jpg
Súbor:P1010224.JPG|Interiér starej pošanskej cerkvi.


## Občianska vybavenosť
### Cirkevné spoločenstvá
V obci sídli gréckokatolícka farnosť zriadená v roku 1814.

Zoznam posledných farárov a správcov farnosti:
* Jozef Sabo (1968  1971)
* Emil Zorvan st. (1972  1978)
* Emil Zorvan ml. (1978  1988)
* Michal Vasiľ ml. (1988  2004)
* Štefan Vansač (2004  2005)
* Igor Zimovčák (2005  )

Rímskokatolíci tvoria filiálku farnosti Nižný Hrabovec.

Súbor:P1000942.JPG|Chrám narodenia Presvätej Bohorodičky
Súbor:Rímskokatolícky kostol Najsvätejšieho Srdca Ježišovho v Poši, P1000642.jpg|Kostol Najsvätejšieho Srdca Ježišovho 


## Referencie

## Iné projekty

## Externé odkazy
* 

## Zdroj
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.


Kategória:Obce okresu Vranov nad Topľou
Prosačov

**Prosačov** je obec na Slovensku v okrese Vranov nad Topľou.

## Polohopis
Prosačov leží na južnom úpätí Nízkych Beskýd v doline pravostranného prítoku Voľanského potoka. Nadmorská výška v strede obce je 190 m n. m. a v chotári 180-419 m n. m. Mierne zvlnený povrch chotára tvoria horniny bradlového pásma a treťohorný flyš. Nesúvislý les je iba v severnej časti (hrab, borovica).

## Dejiny
Obec je doložená z roku 1363 vo forme Prozach, neskôr ako Prozachov (1410), Prosaczow (1773), Prossacz (1786), Prosáčov (1920), Prosačov (1927); po maďarsky Proszács, Porszács.

Patrila panstvu Čičava, od 17. storočia Suľovskovcom. V roku 1715 mala 7 opustených a 11 obývaných domácností, v roku 1787 mala obec 20 domov a 160 obyvateľov, v roku 1828 mala 20 domov a 156 obyvateľov. 

Chovali dobytok, pálili uhlie, v rokoch 1850-1880 sa mnohí vysťahovali. Obec si dodnes zachovala poľnohospodársky ráz. JRD bolo založené v roku 1958. Časť obyvateľov pracovala v priemyselných podnikoch v Prešove. 

## Kultúra a zaujímavosti
### Pamiatky
* Ruina gréckokatolíckeho kostola, jednoloďovej stavby so segmentovým ukončením presbytéria a predstavanou vežou z 18. storočia. Dochovalo sa len torzo kamenných obvodových múrov. Zanikol po postavení súčasného chrámu. V areáli kostola sa nachádzal cintorín ešte v období po zániku chrámu.

* Gréckokatolícky kostol Zosnutia presvätej Bohorodičky, jednoloďová barokovo-klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1842. Obnovou prešiel v rokoch 1924-1925. Z tohto obdobia pochádza jeho zariadenie. Fasády sú hladké, členené polkruhovo ukončenými oknami. Veža je ukončená vysokou barokovou helmicou s laternou.

## Referencie

## Iné projekty

## Zdroj
* 

## Externé odkazy
* 


Kategória:Obce okresu Vranov nad Topľou
Petrovce

**Petrovce** môže byť:
* obec v okrese Rimavská Sobota, pozri Petrovce (okres Rimavská Sobota)
* obec v okrese Sobrance, pozri Petrovce (okres Sobrance)
* obec v okrese Vranov nad Topľou, pozri Petrovce (okres Vranov nad Topľou)
* skrátene: obec v okrese Michalovce, pozri Petrovce nad Laborcom
* skrátene: obec v okrese Levoča, pozri Granč-Petrovce
* miestna časť obce Pakostov v okrese Humenné
Demokratická únia Slovenska (1994)

Pôvodná **Demokratická únia Slovenska**, skratka **DEÚS**, bola politická strana pôsobiaca na Slovensku  v rokoch 1994–1995. 

Demokratická únia Slovenska vznikla 23. apríla 1994 zlúčením Alternatívy politického realizmu a Aliancie demokratov Slovenska (strany, ktoré sa odštiepili od Hnutia za demokratické Slovensko). Zanikla 25. marca 1995 zlúčením s Národno-demokratickou stranou na Demokratickú úniu (DÚ).

## Volebné výsledky
Strana sa zapojila do jediných celoštátnych volieb, do parlamentných volieb v septembri-októbri 1994. Taktiež súťažila v komunálnych voľbách v novembri 1994.

### Voľby do NR SR

### Komunálne voľby

## Politici pôvodnej Demokratickej únie Slovenska
Niektorí z politikov strany:
* Vladimír Bajan
* Ján Budaj
* Ľubomír Harach
* Roman Kováč
* Milan Kňažko
* Jozef Moravčík
* Tibor Šagát

## Referencie



Kategória:Zaniknuté politické strany na Slovensku
Radvanovce

**Radvanovce** sú obec na Slovensku v okrese Vranov nad Topľou.

## Kultúra a zaujímavosti
### Pamiatky
* Zaniknutý hrádok v lokalite Varačka, archeologická lokalita z obdobia stredoveku. Nachádza sa severne od obce.

* Rímskokatolícky kostol Panny Márie Ružencovej, jednoloďová pôvodne neoklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1909. Pôvodná kaplnka bola v roku 1968 rozšírená a vznikol tak súčasný kostol. Obnovený bol v roku 1992 a 2000. Fasády kostola sú hladké s polkruhovo ukončenými oknami. Veža je ukončená ihlancovou helicou.

Súbor:Obec Radvanovce, okres Vranov nad Topľou 19 Slovakia.jpg|Kostol Panny Márie Ružencovej
Súbor:Obec Radvanovce, okres Vranov nad Topľou 19 Slovakia14.jpg


### Zaujímavosti
V katastri obce sa nachádza chránený areál Radvanovské skalky v správe štátnej ochrany prírody Prešov.

## Referencie

## Iné projekty

## Externé odkazy
* 

Kategória:Radvanovce
Kategória:Obce okresu Vranov nad Topľou